Michelangelo Antonioni

Michelangelo Antonioni, naixito de Ferrara (Emilia-Romanya, Reino d'Italia, hue Italia) o 29 de setiembre de 1912 y muerto en Roma (Lacio, Italia) o 30 de chulio de 2007, estió un director cinematografico italiano, activo en o cine italiano dende primerías d'os anyos 1940, con cuantos premios recibitos mientres a suya carrera cinematografica y que ye considerato como uno d'os prencipals directors d'a historia d'o cine italiano.

D'entre a suya filmografía, se puet citar as cintas L'amorosa menzogna (1949, documental), Cronaca di un amore (1950, con Massimo Girotti, Lucia Bosè y Ferdinando Sarmi), Le amiche (1955, con Eleonora Rossi Drago, Gabriele Ferzetti y Franco Fabrizi), L'avventura (1960, con Gabriele Ferzetti, Monica Vitti y Lea Massari), La notte (1961, con Marcello Mastroianni, Jeanne Moreau y Monica Vitti), Il Deserto rosso (1964, con Monica Vitti, Richard Harris, Carlo Chionetti y Xenia Valderi), Blow-Up (1966, con Vanessa Redgrave, Sarah Miles y David Hemmings), Professione: reporter (1975, con Jack Nicholson, Maria Schneider y Steven Berkoff), u Identificazione di una donna (1982, con Tomas Milian, Daniela Silverio y Christine Boisson).

 Vinclos externos 

  Michelangelo Antonioni en IMDb.

Categoría:Directors cinematograficos d'Italia
Categoría:Naixius d'a provincia de Ferrara
Categoría:1912 (naixencias)
Categoría:2007 (muertes)